किसान अपनी आवाज स्वयं बनें : व्यास
भारतीयकिसान संघ की बैठक सोमवार को कस्बे में जिलाध्यक्ष नरेश व्यास की अध्यक्षता में आयोजित हुई। बैठक में व्यास ने 7 जनवरी को जोधपुर में प्रस्तावित किसानों के महापड़ाव में अधिक से अधिक संख्या में पहुंचने का आह्वान किया।उन्होंने कहा कि आने वाले दिन किसानों के लिए बड़े ही दुखदायी हैं। सरकार किसानों पर दुखों का पहाड़ तोड़ने पर आमदा है। जनवरी में सरकार 18 फीसदी बिजली की दरें बढ़ाने वाली है। ऐसे में प्राकृतिक आपदाओं से मार झेल रहे किसानों पर आर्थिक बोझ बढ़ जाएगा। विजिलेंस भी किसानों को आए दिन परेशान करेगी। उन्होंने कहा कि किसानों को संगठित होकर अपनी आवाज स्वयं बनना होगा। 7 जनवरी को जोधपुर में यह आवाज बुलंद होगी। महापड़ाव के माध्यम से अपनी मांगें सरकार के समक्ष रखी जाएगी। बाप फलौदी से करीब 50 हजार किसान जोधपुर में होने वाले महापड़ाव में भाग लेने जाएंगे।
गांवोंमें होंगी बैठकें : एकजनवरी से गांवो में बैठक कर किसानों को जोधपुर चलने का निमंत्रण देंगे। एक जनवरी को सुबह 11 बजे टेकरा, 1 बजे धोलिया, 3 बजे बारू-देदासरी 4 बजे राणेरी में बैठक होगी। बैठक में तहसील अध्यक्ष हनुमान अमराणी, हुसैन खां, चतुरसिंह, मनसुख पालीवाल, छोटमल, लक्ष्मीनारायण बोहरा, भंवरूराम डारा, श्याम थोरी, रामरख खिरवा, फरसाराम मोडकिया, श्याम धतरवाल सहित अनेक किसान उपस्थित थे।
hin_Deva hin_Deva hin_Deva